techiaith/cofnodycynulliad_en-cy huggingface dataset:
English: I do agree with the policy thrust here and the last part of your statement - that we still need these temporary emergency shelters. Can I bring to your attention the threat to The Wallich night shelter in Riverside? As we know, rough-sleeping has increased in the last three years - by the survey measures, anyway, it seems to be the case. And we do need to ensure that best practice, like that developed by The Wallich, which has been serving this community for over 20 years, is kept going as long as it needs to be there.
Welsh: Rwy'n cytuno ag egwyddor y polisi a rhan olaf eich datganiad - fod angen y llochesi brys dros dro hyn arnom o hyd. A gaf fi dynnu eich sylw at y bygythiad i loches nos y Wallich yng Nglan yr Afon? Fel y gwyddom, mae cysgu allan wedi cynyddu dros y tair blynedd diwethaf - yn ôl mesurau'r arolwg, beth bynnag, ymddengys bod hynny'n wir. Ac mae angen inni sicrhau bod arferion gorau, fel y rheini a ddatblygwyd gan y Wallich, sydd wedi bod yn gwasanaethu'r gymuned hon ers dros 20 mlynedd, yn cael eu cynnal cyhyd ag y bo'u hangen.
English: Yes, I agree with that. I'm not aware of the specific circumstances, but if David Melding wants to let me know any specific circumstances, he's aware I'm more than happy to look at them. From our point of view, we are making sure that councils are adequately funded, to ensure people are given the shelter they need, that the assertive outreach is in place. And just to reiterate in the Chamber, we've told councils to just do what is necessary to do and we will sort the plumbing out afterwards. So, no council should be telling you that they've got administrative or other difficulties in doing that; the services should be delivered, and the Welsh Government has undertaken to sort out any of the charging or other arrangements afterwards, and we've also said that no authority will lose out as a result of stepping up to that plate.
Welsh: Ie, rwy'n cytuno â hynny. Nid wyf yn ymwybodol o'r amgylchiadau penodol, ond os yw David Melding am roi gwybod i mi am unrhyw amgylchiadau penodol, mae'n gwybod fy mod yn fwy na pharod i edrych arnynt. O'n safbwynt ni, rydym yn sicrhau bod cynghorau'n cael eu hariannu'n ddigonol, er mwyn gwneud yn siŵr fod pobl yn cael y lloches sydd ei hangen arnynt, fod yr allgymorth grymusol ar waith. A hoffwn ailadrodd yn y Siambr, rydym wedi dweud wrth gynghorau i wneud yr hyn y mae angen ei wneud ac y byddwn ninnau'n datrys y gwaith plymio wedyn. Felly, ni ddylai unrhyw gyngor fod yn dweud wrthych fod ganddynt anawsterau gweinyddol neu anawsterau eraill wrth wneud hynny; dylid darparu'r gwasanaethau, ac mae Llywodraeth Cymru wedi ymrwymo i ddatrys unrhyw drefniadau talu neu drefniadau eraill wedi hynny, ac rydym hefyd wedi dweud na fydd unrhyw awdurdod ar eu colled o ganlyniad i gamu i'r bwlch hwnnw.
English: Minister, you'll be aware, following a recent question I asked the First Minister, that we are now seeing rough-sleepers in all our communities, like Connah's Quay and Shotton in my constituency. Now, I must say, Minister, nine years of Tory austerity, deliberately targeted at the poorest and most vulnerable, has brought us to this point. Without a roof over their heads, it is impossible for these people to have their voices heard. So, it's our job in this Chamber, and chambers across the UK, to stand up for them loudly and proudly, and that's exactly what we should be doing. The Welsh Government's housing support grant provides us with the sort of flexible support that enables councils to tackle the most difficult places, and getting people through shelters into real, long-term housing solutions. Minister, will a Labour victory tomorrow enable you to further fund this grant and start to tackle the reality of nine years of Tory austerity?
Welsh: Weinidog, yn dilyn cwestiwn diweddar a ofynnais i'r Prif Weinidog, fe fyddwch yn gwybod ein bod bellach yn gweld pobl yn cysgu allan yn ein holl gymunedau, fel Cei Connah a Shotton yn fy etholaeth. Nawr, mae'n rhaid i mi ddweud, Weinidog, mai naw mlynedd o gyni Torïaidd, wedi'i dargedu'n fwriadol at y tlotaf a'r mwyaf agored i niwed, sydd wedi dod â ni at y pwynt hwn. Heb do uwch eu pennau, mae'n amhosibl i leisiau'r bobl hyn gael eu clywed. Felly, ein gwaith ni yn y Siambr hon, a siambrau ledled y DU, yw sefyll o'u plaid yn gadarn ac yn falch, a dyna'n union y dylem fod yn ei wneud. Mae grant cymorth tai Llywodraeth Cymru yn darparu'r math o gymorth hyblyg i ni sy'n galluogi cynghorau i fynd i'r afael â'r lleoedd anoddaf, a sicrhau bod pobl yn dod o lochesi ac i mewn i atebion tai hirdymor. Weinidog, a fydd buddugoliaeth i Lafur yfory yn eich galluogi i ariannu'r grant hwn ymhellach a dechrau mynd i'r afael â realiti naw mlynedd o gyni Torïaidd?
English: Indeed. We very much hope that we will have a Government that understands that targeting spending on the poorest in our communities is a measure of civilisation. You measure a society not by what it does for those at the top who are richest, but for what it does for those at the bottom who a vulnerable and poor. I have to say the record of this Government speaks for itself, with the number of people on the streets, with rising crime, the slashed police numbers, difficulties in hospitals, and the starving of local authority services. In the 'Housing Matters' report, recently submitted to us by Cymorth Cymru, Community Housing Cymru and Welsh Women's Aid, the report tells a story, as Leanne Wood also pointed out, of the pressure on services facing increased demand and reduced spending power. They raised the issues of rough-sleeping, ending evictions into homelessness and addressing the impact of violence against women, domestic abuse and sexual violence. They say that any Government worth its salt should have those as their priorities. A Labour Government would have those as its priorities at UK level, as this Government, this Labour Government in Wales has always had them as our priorities.
Welsh: Yn wir. Gobeithiwn yn fawr y bydd gennym Lywodraeth sy'n deall bod targedu gwariant at y tlotaf yn ein cymunedau yn fesur o warineb. Rydych yn mesur cymdeithas, nid yn ôl yr hyn y mae'n ei wneud i'r rhai cyfoethocaf sydd ar y brig, ond yn ôl yr hyn y mae'n ei wneud i'r rheini sydd ar y gwaelod sy'n agored i niwed ac yn dlawd. Mae'n rhaid i mi ddweud bod hanes y Llywodraeth hon yn siarad drosto'i hun, gyda nifer y bobl ar y strydoedd, gyda throsedd yn cynyddu, niferoedd llai o heddlu, anawsterau mewn ysbytai, a gwasanaethau awdurdodau lleol yn gwywo. Yn yr adroddiad 'Materion Tai', a gyflwynwyd i ni'n ddiweddar gan Cymorth Cymru, Cartrefi Cymunedol Cymru a Cymorth i Fenywod Cymru, mae'r adroddiad yn adrodd stori, fel y nododd Leanne Wood hefyd, am y pwysau ar wasanaethau sy'n wynebu galw cynyddol a llai o rym gwario. Roeddent yn cyfeirio at broblemau cysgu allan, rhoi terfyn ar droi pobl allan i fod yn ddigartref a mynd i'r afael ag effaith trais yn erbyn menywod, cam-drin domestig a thrais rhywiol. Dywedant y dylai'r rheini fod yn flaenoriaethau i unrhyw Lywodraeth sy'n werth ei halen. Byddai'r rhain yn flaenoriaethau i Lywodraeth Lafur ar lefel y DU, fel y Llywodraeth hon, fel y maent bob amser wedi bod yn flaenoriaethau i'r Llywodraeth Lafur hon yng Nghymru.
English: This year, the programme was heavily oversubscribed, demonstrating a real appetite amongst the Welsh housing sector to build homes in new and creative ways. I have therefore made £20 million available to support Welsh SMEs to innovatively produce more homes, and we're considering further programme funding.
Welsh: Eleni, mae gormod o bobl wedi manteisio ar y rhaglen, ac mae hynny'n dangos gwir awydd ymhlith sector tai Cymru i adeiladu cartrefi mewn ffyrdd newydd a chreadigol. Felly, rwyf wedi darparu £20 miliwn i gefnogi busnesau bach a chanolig Cymru i gynhyrchu mwy o gartrefi yn arloesol, ac rydym yn ystyried cyllid pellach ar gyfer y rhaglen.
English: A couple of weeks ago, I visited Ebwy Court in Ely, as part of a committee inquiry into fuel poverty. And the one and two-bedroomed homes that were about to be occupied by the new residents were an amazing example of what can be done with timber frame-build homes, mainly fabricated in a factory. This project was completed two months in advance of the projected date, and the zero-carbon housing, which is fuelled by both photovoltaics and boreholes of ground source heat pumps, will provide really affordable homes for people. There were lots of other exciting features as well, including the bicycle shed, and the option for growing their own vegetables. But, I just wanted to know, given the success of these projects and just how popular they're going to be, what success, if any, you've had with persuading the six big house builders to stop building the out-of-date, twentieth century stuff that they continue to build and, instead, build these zero-carbon homes, which are just going to be so much more suitable for all residents?
Welsh: Ychydig wythnosau yn ôl, ymwelais ag Ebwy Court yn Nhrelái, fel rhan o ymchwiliad pwyllgor i dlodi tanwydd. Ac roedd y cartrefi un a dwy ystafell wely a oedd ar fin cael eu meddiannu gan y preswylwyr newydd yn enghraifft anhygoel o'r hyn y gellir ei wneud gyda chartrefi fframiau pren, wedi'u saernïo yn bennaf mewn ffatri. Cwblhawyd y prosiect hwn ddeufis cyn y dyddiad a ragwelwyd, a bydd y tai di-garbon, sy'n cael eu pweru drwy ynni ffotofoltäig a thyllau turio pympiau gwres o'r ddaear, yn darparu cartrefi fforddiadwy iawn i bobl. Roedd llawer o nodweddion cyffrous eraill hefyd, gan gynnwys y sied feiciau, a'r opsiwn i dyfu eu llysiau eu hunain. Ond o ystyried llwyddiant y prosiectau hyn a pha mor boblogaidd y byddant, roeddwn yn awyddus i wybod pa lwyddiant, os o gwbl, a gawsoch yn perswadio'r chwe chwmni adeiladu tai mawr i roi'r gorau i adeiladu'r pethau dyddiedig, ugeinfed ganrif y maent yn parhau i'w hadeiladu, ac yn lle hynny, adeiladu'r cartrefi di-garbon hyn a fydd gymaint yn fwy addas i'r holl breswylwyr?
English: Yes, I couldn't agree more. It's quite possible for private house builders to build near zero-carbon homes. Year 2 of our innovative housing programme was opened up to private companies in order to demonstrate that they can do it, and they have indeed demonstrated that they can do it, and we have a large number of houses across Wales, supported by the IHP programme, demonstrating different ways of arriving at zero carbon. We also have demonstrators for modular house building, sustainable house building, using Welsh timber, Welsh supply chains, zero carbon in the supply chain and in the eventual demolition - so, a whole-life zero-carbon house. You'll have heard me speaking very often about my concerns regarding the quality of homes being built by some of the big private home builders, and, indeed, many of them have customers that are very concerned and speaking loudly to them about it. By the end of next year, we will, I hope, have revised the Part L requirements for house builders in Wales. Social housing is leading the way in that and sets the standard, but I'm pushing hard to ensure that we have harmonisation of standards because I think that's the game changer. So, if we can pass through this Senedd the regulations that mean that we set the standard the same for all tenures of house for new builds in Wales, then we will have gone a long way to achieving zero carbon in our house building programme for the future.
Welsh: Ie, rwy'n cytuno'n llwyr. Mae'n eithaf posibl i adeiladwyr tai preifat adeiladu cartrefi sydd bron yn ddi-garbon. Agorwyd blwyddyn 2 ein rhaglen tai arloesol i gwmnïau preifat fel y gallent ddangos eu bod yn gallu gwneud hynny, ac maent wedi dangos, yn wir, y gallant wneud hynny, ac mae gennym nifer fawr o dai ledled Cymru, gyda chefnogaeth y rhaglen tai arloesol, sy'n dangos gwahanol ffyrdd o fod yn ddi-garbon. Mae gennym hefyd arddangoswyr ar gyfer adeiladu tai modiwlar, adeiladu tai yn gynaliadwy, defnyddio pren o Gymru, cadwyni cyflenwi Cymreig, dim carbon yn y gadwyn gyflenwi ac wrth ddymchwel y tai yn y pen draw - felly, tŷ sy'n ddi-garbon drwy gydol ei oes. Byddwch wedi fy nghlywed yn sôn sawl gwaith am fy mhryderon ynghylch safon y cartrefi sy'n cael eu hadeiladu gan rai o'r cwmnïau adeiladu cartrefi preifat mawr, ac yn wir, mae gan lawer ohonynt gwsmeriaid sy'n bryderus iawn ac yn siarad yn uchel â hwy am hynny. Erbyn diwedd y flwyddyn nesaf gobeithio, byddwn wedi diwygio gofynion Rhan L ar gyfer adeiladwyr tai yng Nghymru. Mae tai cymdeithasol yn arwain yn hynny o beth ac yn gosod y safon, ond rwy'n gweithio'n galed i sicrhau ein bod yn cysoni safonau gan y credaf mai hynny sydd wir yn newid pethau. Felly, os gallwn basio rheoliadau drwy'r Senedd hon sy'n golygu ein bod yn gosod yr un safon ar gyfer pob math o ddeiliadaeth ar gyfer adeiladau newydd yng Nghymru, byddwn wedi gwneud cryn dipyn o gynnydd tuag at sicrhau bod ein rhaglen adeiladu tai ar gyfer y dyfodol yn ddi-garbon.
English: I concur with the points made by Jenny Rathbone. I think that, in the area of zero-carbon homes, Wales really can make a lead in this area if we want to. Minister, the innovative housing fund has enabled Monmouthshire Housing Association to carry on their excellent work, developing two innovative housing sites in Chepstow, working in partnership with the Welsh School of Architecture, and this comes after a previous project in my constituency in Abergavenny. Monmouthshire Housing Association's latest development will provide flexible, sustainable living for downsizers and first-time occupiers. This housing association that I've mentioned has a track record of providing sustainable innovative housing. How are you ensuring, where good practice carried out by this housing association is happening in one part of Wales, that that good practice is being harnessed? And, as it is a product of the fund that you are providing for housing associations and councils across Wales, how are you spreading that across Wales to make sure that people from all parts of Wales can benefit from it?
Welsh: Rwy'n cytuno â'r pwyntiau a wnaed gan Jenny Rathbone. Ym maes cartrefi di-garbon, rwy'n credu y gall Cymru arwain yn y maes hwn os dymunwn. Weinidog, mae'r gronfa tai arloesol wedi galluogi Cymdeithas Tai Sir Fynwy i barhau i wneud eu gwaith rhagorol, yn datblygu dau safle tai arloesol yng Nghas-gwent, gan weithio mewn partneriaeth ag Ysgol Pensaernïaeth Cymru, a daw hyn ar ôl prosiect blaenorol yn fy etholaeth yn y Fenni. Bydd datblygiad diweddaraf Cymdeithas Tai Sir Fynwy yn darparu ffordd hyblyg, gynaliadwy o fyw i bobl sy'n symud i gartrefi llai o faint a deiliaid tro cyntaf. Mae gan y gymdeithas dai hon y soniais amdani hanes o ddarparu tai arloesol cynaliadwy. Lle mae arferion da gan y gymdeithas dai hon yn digwydd mewn un rhan o Gymru, sut rydych yn sicrhau bod yr arferion da hynny'n cael eu harneisio? A chan mai canlyniad y gronfa rydych yn ei darparu ar gyfer cymdeithasau tai a chynghorau ledled Cymru yw'r arferion da hynny, sut rydych yn eu lledaenu ledled Cymru i sicrhau bod pobl o bob rhan o Gymru yn gallu elwa ohonynt?
English: Last month, I introduced the Local Government and Elections (Wales) Bill. This Bill includes provisions to remove the prohibition of most local authority employees standing for election in the authority in which they are employed.
Welsh: Y mis diwethaf, cyflwynais y Bil Llywodraeth Leol ac Etholiadau (Cymru). Mae'r Bil hwn yn cynnwys darpariaethau i ddiddymu'r gwaharddiad sy'n atal y rhan fwyaf o weithwyr awdurdodau lleol rhag sefyll i gael eu hethol yn yr awdurdod y cânt eu cyflogi ynddo.
English: Thank you. In March, Minister Hannah Blythyn AM raised the anomaly that people who work in local government are not able to put themselves forward for election for that same authority and that this would be addressed in the Local Government and Elections (Wales) Bill. Now, according to section 24, a person who holds a relevant paid office or employment is disqualified from being a member of a local authority in Wales, but would then be able to be elected as a member. But currently, for instance, local authority employees are expected to then resign from their jobs immediately so as to take up that office, undoubtedly putting teachers, school cooks and many others off. Now, there's a current situation where if you provide a service to a local authority, such as a keep-fit instructor or a swimming instructor, and you receive remuneration from that local authority, you cannot stand as an elected member. So, what consideration will you give to amending the Bill so that we can actually really attract more diverse elected members to our local authorities?
Welsh: Diolch. Ym mis Mawrth, nododd y Gweinidog Hannah Blythyn AC yr anghysondeb nad yw pobl sy'n gweithio mewn llywodraeth leol yn gallu sefyll i gael eu hethol ar gyfer yr un awdurdod, ac y byddai hyn yn cael sylw yn y Bil Llywodraeth Leol ac Etholiadau (Cymru). Nawr, yn ôl adran 24, mae unigolyn sydd mewn swydd neu gyflogaeth berthnasol wedi'u gwahardd rhag bod yn aelod o awdurdod lleol yng Nghymru, ond byddai modd iddynt gael eu hethol yn aelod wedyn. Ond ar hyn o bryd, er enghraifft, mae disgwyl i weithwyr awdurdodau lleol ymddiswyddo o'u swyddi ar unwaith er mwyn dechrau yn y swydd honno, ac mae hynny, heb os, yn atal athrawon, cogyddion ysgol a llawer o bobl eraill rhag gwneud hynny. Nawr, mae sefyllfa'n bodoli ar hyn o bryd lle na allwch sefyll fel aelod etholedig os ydych yn darparu gwasanaeth i awdurdod lleol, fel hyfforddwr ffitrwydd neu hyfforddwr nofio, ac yn derbyn tâl gan yr awdurdod lleol hwnnw. Felly, pa ystyriaeth a roddwch i ddiwygio'r Bil fel y gallwn ddenu aelodau etholedig mwy amrywiol i'n hawdurdodau lleol?
English: So, the Bill does two things. It removes from the restriction a whole group of local authority employees who don't have any part in the political process - so, school employees and so on. It keeps a salary cap for those employed in the centre of the local authority and obviously for those who are involved in the political process in advising committees and statutory office holders, and so on. But, for those who are barred, it allows them to stand for election other than in politically restricted posts, just to be clear - so, several groups of people - and you have to resign on taking office. So, you can be elected, you can consider your position and then you can resign. The Bill actually says that you're resignation takes effect immediately, so you don't have any issues with notice periods and so on. So, it means that you can be elected and then, on taking office, you have to have resigned. So, it frees the way for people to stand whilst employed, because I completely agree with you that many of the people who are most interested in local authority services are those who are providing them, and this restriction has been unduly restrictive in terms of the diversity of local government.
Welsh: Mae'r Bil yn gwneud dau beth. Mae'n cael gwared ar y cyfyngiad i grŵp cyfan o weithwyr awdurdodau lleol nad oes ganddynt unrhyw ran yn y broses wleidyddol - felly, gweithwyr ysgol ac ati. Mae'n cadw cap cyflog ar gyfer y rhai a gyflogir yng nghanol yr awdurdod lleol ac yn amlwg ar gyfer y rheini sy'n ymwneud â'r broses wleidyddol ar bwyllgorau cynghori a deiliaid swyddi statudol, ac ati. Ond i'r rheini sydd wedi'u gwahardd, mae'n caniatáu iddynt sefyll etholiad, heblaw ar gyfer swyddi o dan gyfyngiadau gwleidyddol, er mwyn bod yn glir - felly, sawl grŵp o bobl - ac mae'n rhaid i chi ymddiswyddo o'ch swydd flaenorol wrth gychwyn yn y swydd. Felly, gallwch gael eich ethol, gallwch ystyried eich sefyllfa ac yna gallwch ymddiswyddo. Mewn gwirionedd, mae'r Bil yn dweud bod eich ymddiswyddiad yn dod i rym ar unwaith, felly nid oes gennych unrhyw broblemau gyda chyfnodau rhybudd ac ati. Felly, golyga y gallwch gael eich ethol, ac yna, wrth ddechrau yn eich swydd etholedig, rhaid eich bod wedi ymddiswyddo. Felly, mae'n rhyddhau pobl i allu sefyll i gael eu hethol pan fyddant wedi'u cyflogi, gan y cytunaf yn llwyr â chi mai'r rheini sy'n darparu gwasanaethau awdurdodau lleol yw llawer o'r bobl sydd â'r diddordeb mwyaf yn y gwasanaethau hynny, ac mae'r cyfyngiad hwn wedi bod yn rhy gaeth o ran sicrhau amrywiaeth mewn llywodraeth leol.
English: We are speaking with all 11 councils that have a housing revenue account, including Carmarthenshire, about the support they require to boost local council house building at scale and pace. These are one-to-one meetings to help provide bespoke support to each individual authority, and discussions with Carmarthenshire have been very positive.
Welsh: Rydym yn siarad â phob un o'r 11 cyngor sydd â chyfrif refeniw tai, gan gynnwys sir Gaerfyrddin, am y gefnogaeth sydd ei hangen arnynt i roi hwb i'r gwaith o adeiladu tai cyngor lleol ar raddfa fawr ac yn gyflym. Cyfarfodydd un i un yw'r rhain i helpu i ddarparu cefnogaeth bwrpasol i bob awdurdod unigol, ac mae'r trafodaethau gyda sir Gaerfyrddin wedi bod yn gadarnhaol iawn.
English: I'm very grateful to the Minister for her answer, and I'm sure she will join me in congratulating Carmarthenshire, with its ambitious plans to build 900 council houses over the next 10 years, which will almost bring them up to target, and I know that the Minister's discussions with them will help them to perhaps get that extra 100 houses in. But they are also currently bringing over 180 long-term vacant properties back into use, which is another way in which we can work to provide affordable housing. Can the Minister tell us whether the Welsh Government will be able to commit more funding to speed up the programme of bringing more long-term empty homes into use for local people? I fully appreciate that the Minister will no doubt tell me that she can't commit to anything while she doesn't know what her budget is, but I wonder if she can commit in principle to investing in what can be a very effective way of bringing affordable housing particularly to small communities, where perhaps you don't want more big building, but you've got empty properties.
Welsh: Rwy'n ddiolchgar iawn i'r Gweinidog am ei hateb, ac rwy'n siŵr y bydd yn ymuno â mi i longyfarch sir Gaerfyrddin, gyda'u cynlluniau uchelgeisiol i adeiladu 900 o dai cyngor dros y 10 mlynedd nesaf, a fydd yn golygu eu bod bron â chyrraedd y targed, a gwn y bydd trafodaethau'r Gweinidog â hwy yn eu cynorthwyo i gynnwys y 100 tŷ ychwanegol o bosibl. Ond ar hyn o bryd, maent hefyd yn sicrhau bod dros 180 eiddo gwag hirdymor yn cael eu defnyddio unwaith eto, sy'n ffordd arall y gallwn weithio i ddarparu tai fforddiadwy. A all y Gweinidog ddweud wrthym a fydd Llywodraeth Cymru yn gallu ymrwymo mwy o arian i gyflymu'r rhaglen i allu defnyddio mwy o gartrefi gwag hirdymor unwaith eto ar gyfer pobl leol? Rwy'n derbyn yn llwyr y bydd y Gweinidog, heb os, yn dweud wrthyf na all ymrwymo i unrhyw beth hyd nes y bydd yn gwybod beth yw ei chyllideb, ond tybed a all ymrwymo mewn egwyddor i fuddsoddi yn yr hyn a all fod yn ffordd effeithiol iawn o ddarparu tai fforddiadwy yn enwedig i gymunedau bach, lle nad ydych am gael mwy o adeiladau mawr efallai, ond mae gennych eiddo gwag.